Kad ja pođoh na Bembašu
Kad ja pođoh na Bembašu, 
na Bembašu, na vodu, 
ja povedoh b'jelo janje, 
B'jelo janje sa sobom. 

Sve djevojke Bembašanke 
na kapiji stajahu, 
samo moja mila draga, 
na demirli pendžeru. 

Ja joj nazvah dobro veče:
"Dobro veče, djevojče!" 
Ona meni: "Dođ' do veče, 
dođ' do veče, dilberče!" 

Ja ne odoh isto veče, 
već ja odoh sutradan. 
Ali moja mila draga 
za drugog se udala.

Sevdalinke